мерхьараб буго МахIмудил заниялде аскIоре унеб нух. Гьенире гIадамал щвечIеб къо къанагIатги букIунеб гьечIо. I950 соналзул ахиралда ХъахIабросулъ хIалтIулей йикIана рикIкIадаб Россиялдаса школалде ячIарай гIурус яс – Мария. МахIмудил росуцоялгун хехго ругьунлъана гьей. Гьелда лъалаан магIарул мацI ва гьелъ Марияе кумек гьабуна МахIмуд вичIчIизе. Гьей асир гьаюна поэтасул пасихIал кучIдуз. Щибаб къоялъ гьей поэтасул хабаде унаан ва заниялда къвалги бан гIодулаан. Гьелъул магIил гаралин абуни, МахIмудил хабада гьелъ жинцаго гIезарулел кьер берцинал тIугьдузде тIаде тIинкIулаан. Гьеб букIана бухIараб магIу.